|  |  |
| --- | --- |
|  | **Statinio statybos techninės priežiūros paslaugų sutartis Nr.** Įrašyti numerį |
|  |  |
|  | Įrašyti datą |
|  | Įrašyti miestą |
|  |  |
| Perkančiosios organizacijos pavadinimas juridinio asmens kodas įrašyti kodą, kurios registruota buveinė yra įrašyti adresą, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama įrašyti atstovą, veikiančio pagal įrašyti teisinį atstovavimo pagrindą, (toliau – **Užsakovas**) | |
| Ir | |
| Paslaugų teikėjo pavadinimas juridinio asmens kodas įrašyti kodą, kurios registruota buveinė yra įrašyti adresą, duomenys apie įmonę kaupiami ir saugomi Lietuvos Respublikos juridinių asmenų registre, atstovaujama įrašyti atstovą, veikiančio pagal įrašyti teisinį atstovavimo pagrindą, (toliau – **Tiekėjas**), | |
| toliau kartu šioje sutartyje vadinamos **Šalimis**, o kiekviena atskirai – **Šalimi**, sudarė šią Statinio statybos techninės priežiūros paslaugų sutartį, toliau vadinamą Sutartimi, ir susitarė dėl toliau išvardytų sąlygų. | |

# SĄVOKOS

* 1. Sutartyje naudojamos sąvokos:
     1. **Atliktų darbų aktas** – dokumentas, kuriame Rangovas nurodo Darbus, atliktus per ataskaitinį laikotarpį.
     2. **Esminiai Sutarties pažeidimai** – pažeidimai, kurių sąrašas pateiktas Sutarties 9.6 punkte, bei pažeidimai, nurodyti kituose Sutarties punktuose kaip esminiai.
     3. **Įstatymai** – Lietuvos Respublikoje galiojantys įstatymai ir kiti norminiai teisės aktai, įskaitant Europos Sąjungos teisės aktus, tarptautines sutartis ir Lietuvoje taikomą užsienio teisę, normatyviniai statybos techniniai dokumentai.
     4. **Objektas** – pastatas, jo dalis arba statinių kompleksas, dėl kurio (-ių) atnaujinimo (modernizavimo) sudaryta Rangos sutartis ir dėl kuriame vykdomų pagal Rangos sutartį statybos techninės priežiūros paslaugų Šalys sudaro šią Sutartį.
     5. **Papildomos paslaugos** – Užsakovo įsigyjamos iš Tiekėjo Sutartyje nenumatytos Paslaugos arba Paslaugos, reikalingos teikti pasibaigus Planuojamam Rangos darbų laikotarpiui dėl to, kad užsitęsė Rangos darbų laikotarpis.
     6. **Paslaugos** – Tiekėjo pagal Sutartį teikiamos Objekto statybos techninės priežiūros ir kitos susijusios paslaugos, nurodytos šioje Sutartyje, Techninėje specifikacijoje, Tiekėjo pasiūlyme ir Įstatymuose. Paslaugų tikslas yra kontroliuoti ir užtikrinti, kad Objektas būtų atnaujinamas (modernizuojamas) pagal Projektą, Rangos sutarties sąlygas, taip pat Įstatymų (įskaitant, bet neapsiribojant normatyvinių statybos techninių dokumentų, normatyvinių statinio saugos ir paskirties dokumentų ir kitų teisės aktų)reikalavimus.
     7. **Paslaugų kaina** – Sutarties 3.2 punkte nurodyta kaina (su pridėtinės vertės mokesčiu (toliau – **PVM**)), kurią Užsakovas privalo sumokėti Tiekėjui už Sutartyje nurodytas faktiškai suteiktas Paslaugas per Planuojamą Rangos darbų laikotarpį.
     8. **Paslaugų perdavimo–priėmimo aktas** – dokumentas, kuriuo Tiekėjas perduoda suteiktas Paslaugas, o Užsakovas šias Paslaugas priima arba Šalių tinkamai įgaliotų asmenų patvirtinta ir pasirašyta Tiekėjo pateikta sąskaita-faktūra, kai tai yra aiškiai nurodyta sąskaitoje-faktūroje.
     9. **Paslaugų teikimo ataskaita** – Tiekėjo Užsakovui kas mėnesį pateikiamas dokumentas, patvirtinantis suteiktų Paslaugų kiekį, Paslaugų teikimo datas, lankymosi Objekte dažnumą, laiką ir kt. (Priedas Nr. 4). Užsakovui iškilus abejonių dėl Paslaugų teikimo apimčių, Tiekėjas privalo pateikti Užsakovui įrodymus apie kiekvieną jo lankymąsi Objekte ir kitas teiktas Paslaugas.
     10. **Pirkimas** – Užsakovo atliktas [viešojo pirkimo pavadinimas] viešasis pirkimas Nr. [...] Paslaugoms įsigyti, dėl kurio yra sudaroma Sutartis.
     11. **Pirkimo dokumentai** – šiai Sutarčiai sudaryti vykdytos viešojo pirkimo procedūros metu Užsakovo pateiktų arba nurodytų dokumentų visuma, kuriais vadovaujantis Tiekėjas pateikė pasiūlymą.
     12. **Pradinės Sutarties vertė** – Sutarties kaina be PVM, lygi Tiekėjo pasiūlymo kainai be PVM, nurodytai Sutarties 3.2 punkte, už visą perkamų Paslaugų apimtį per Planuojamą Rangos darbų laikotarpį.
     13. **Projektas** – pastato atnaujinimo (modernizavimo) techninis darbo projektas (projektavimo paslaugų pirkimo rezultatas), pagal kurį atliekami Rangos darbai ir kuriuo, teikdamas Paslaugas, vadovaujasi Tiekėjas.
     14. **Projektuotojas** – Projektą parengęs asmuo ar asmenų grupė.
     15. **Rangos darbai** – pastato atnaujinimo (modernizavimo) ir kiti darbai bei paslaugos, Rangovo atliktini pagal Projektą bei Rangos sutartį.
     16. **Rangos darbų laikotarpis** – laikotarpis, per kurį pagal Rangos sutartį atliktini Rangos darbai (nuo Rangos darbų pradžios iki Statybos užbaigimo akto pasirašymo dienos). Planuojama (numatoma) Rangos darbų laikotarpio trukmė (toliau – **Planuojamas Rangos darbų laikotarpis**) nurodyta Sutarties 4.3 punkte.
     17. **Rangos sutartis** – Užsakovo ir Rangovo sudaryta sutartis dėl Rangos darbų pagal Projektą atlikimo Objekte.
     18. **Rangovas** – Užsakovo pasitelktas asmuo arba asmenys, kurie vykdys Rangos darbus.
     19. **Statybos užbaigimas** – tai Objekto statybos užbaigimo procedūros, vykdomos pagal Įstatymuose numatytas taisykles, siekiant įforminti Statybos užbaigimo aktą.
     20. **Statybos užbaigimo aktas** – tai pagal Įstatymus įforminamas (t. y., surašomas ir (ar) išduodamas ir (arba) tvirtinamas) dokumentas, kuris patvirtina Objekto atnaujinimo (modernizavimo) pabaigą (Įstatymuose vadinamas statybos užbaigimo aktu, deklaracija apie statybos užbaigimą arba kitas Įstatymuose numatytas dokumentas).
     21. **Subtiekėjas** – asmuo, kurį Tiekėjas numato pasitelkti arba pasitelkia teikdamas Paslaugas, perduodamas jam dalį Sutarties vykdymo, įskaitant Subtiekėjų subtiekėjus.
     22. **Susitarimas** – tai dokumentas, kurį Šalys raštu sudaro keisdamos Sutarties sąlygas ar dėl Papildomų paslaugų įsigijimo, arba kitais Sutartyje numatytais atvejais. Šalių pasirašyti Susitarimai yra neatskiriama Sutarties dalis.
     23. **Sutarties kaina** – pagal Sutartį Tiekėjui mokėtina galutinė bendra suma (su PVM). Sutarties kainą sudaro Paslaugų kaina (su PVM) ir atlyginimas už Papildomas paslaugas, jei Papildomos paslaugos įsigyjamos, kuriuos Užsakovas privalo sumokėti Tiekėjui už Sutartyje nurodytas faktiškai suteiktas Paslaugas.
     24. **Techninė specifikacija** – dokumentas, kuriame pateikta techninių ir kitų reikalavimų visuma ir kuris yra vienas iš Sutarties priedų (Priedas Nr. 1).
     25. **Tiekėjo pasiūlymas** – tai Tiekėjo pagal Pirkimo dokumentų reikalavimus pateiktų dokumentų ir duomenų visuma, pavadinta „Tiekėjo pasiūlymu“, kuriuo Tiekėjas pasiūlė Užsakovui suteikti Paslaugas ir įvykdyti kitus įsipareigojimus pagal Pirkimo dokumentuose nustatytas sąlygas ir kurį Užsakovas priėmė bei jo pagrindu sudarė šią Sutartį su Tiekėju. Tiekėjo pasiūlymas pridedamas prie Sutarties kaip Priedas Nr. 2.
     26. **Užsakovo dokumentai** – visa Užsakovo turima ir Tiekėjui pateikta informacija ir dokumentai, reikalingi Paslaugų teikimui ir Sutarties vykdymui. Užsakovo dokumentais be kita ko laikomos Techninė specifikacija ir Projektas.
     27. **Valdžios institucijos** – Europos Sąjungos valdžios institucijos, Lietuvos Respublikos valstybinės, regioninės ir savivaldybių valdžios institucijos (viešojo administravimo subjektai), įskaitant, be kita ko, Europos Sąjungos, Lietuvos Respublikos valstybinės, regioninės arba savivaldybių valdžios institucijų įgaliotuosius valstybės tarnautojus; tuo atveju, kai Sutartyje yra minimi tretieji asmenys, ši sąvoka apima ir Valdžios institucijas.
  2. Sutartyje neapibrėžtos sąvokos suprantamos ir aiškinamos taip, kaip jas apibrėžia Įstatymai, galiojantys Sutarties sudarymo metu.
  3. Sutartis turi būti aiškinama pagal galiojančius Įstatymus.

# SUTARTIES DALYKAS

* 1. Sutartimi Tiekėjas įsipareigoja, vadovaudamasis Sutarties sąlygomis, suteikti Paslaugas, o Užsakovas įsipareigoja priimti tinkamai suteiktas Paslaugas ir sumokėti už jas Sutartyje sulygtomis sąlygomis ir tvarka.
  2. Sudarydamas Sutartį Tiekėjas patvirtina, kad turi visus leidimus, licencijas, atestatus ir kitus dokumentus, reikalingus Sutarčiai vykdyti, Tiekėjas yra savo srities specialistas ir turi patirties, reikalingos šiai Sutarčiai įvykdyti, taip pat turi pakankamai reikiamos kvalifikacijos personalo, reikalingo tinkamam Tiekėjo įsipareigojimų pagal šią Sutartį vykdymui. Tiekėjas patvirtina, kad yra apsidraudęs civilinės atsakomybės draudimu, kaip to reikalaujama pagal Statybos įstatymą. Taip pat Tiekėjas patvirtina, kad jis ar jo personalas nėra Rangovas, Rangovo struktūrose dirbantys asmenys arba kitaip su Rangovu susiję (priklausomi) asmenys.
  3. Tiekėjas privalo užtikrinti, kad Paslaugos būtų teikiamos rūpestingai, profesionaliai, sąžiningai, protingai, tinkamai, laiku ir kokybiškai, laikantis pagrįstų Užsakovo nurodymų ir nepažeidžiant profesinių bei etikos standartų.
  4. Užsakovas, sudarydamas Sutartį su Tiekėju, patvirtina kad turi teisę bei visus reikalingus įgalinimus sudaryti su Tiekėju Sutartį dėl Paslaugų suteikimo trečiųjų asmenų nuosavybėje ir intervencijos į ją tiek, kiek tai yra būtina Paslaugoms suteikti.

# SUTARTIES KAINA IR APMOKĖJIMO TVARKA

* 1. Sutarčiai taikoma fiksuotos kainos kainodara.
  2. Pradinės Sutarties vertė yra [...] Eur ([...] eurai). PVM sudaro [...] Eur ([...] eurus). Paslaugų kaina (su PVM) yra [...] Eur ([...] eurai).
  3. Sutarties 3.2 punkte nurodyta Paslaugų kaina mokama už Paslaugas, teiktinas per Planuojamą Rangos darbų laikotarpį. Jeigu faktinis Rangos darbų laikotarpis (neįskaitant stabdymo laikotarpių, per kuriuos be kita ko bus stabdomas Paslaugų teikimas) viršys Planuojamą Rangos darbų laikotarpį, už Papildomas paslaugas (kuomet po minėto Planuojamo Rangos darbų laikotarpio bus vykdomi Rangos darbai ir, Šalių Susitarimu, teikiamos Papildomos paslaugos) bus mokamas proporcingas Paslaugų kainai atlyginimas, kuris apskaičiuojamas tokia tvarka: Pradinė Sutarties vertė (be PVM) dalijama iš Planuojamo Rangos darbų laikotarpio mėnesių skaičiaus ir dauginama iš papildomų Paslaugų teikimo termino (mėnesių skaičiaus), nuo gautos sumos apskaičiuojamas ir pridedamas PVM.
  4. Į Paslaugų kainą yra įskaičiuoti visi mokesčiai ir visos Tiekėjo išlaidos, apimančios viską, ko reikia visiškam ir tinkamam Sutarties įvykdymui (įskaitant sąskaitų-faktūrų pateikimo šioje Sutartyje numatytomis priemonėmis išlaidas):
     1. apsirūpinimo medžiagomis ar įrankiais, reikalingais Paslaugoms teikti, išlaidos;
     2. transporto išlaidos;
     3. ryšių išlaidos;
     4. išlaidos biuro patalpoms ar patalpoms statybvietėje;
     5. darbo užmokesčio ir / ar atlyginimo Subtiekėjams, jei jie bus pasitelkiami, išlaidos;
     6. visos su dokumentų, numatytų Techninėje specifikacijoje, Sutartyje ir Įstatymuose, rengimu, vertimu (jei reikalaujama) ir pateikimu susijusios išlaidos;
     7. Sutarties sąlygose ar Techninėje specifikacijoje nurodyto Užsakovo konsultavimo paslaugos kaina;
     8. kitos su tinkamų ir kokybiškų Paslaugų teikimu ir kitų Sutartyje numatytų įsipareigojimų vykdymu susijusios išlaidos ir mokesčiai.
  5. Vykdant Sutartį, sąskaitos-faktūros teikiamos tik elektroniniu būdu. Elektroninės sąskaitos-faktūros, atitinkančios Europos elektroninių sąskaitų-faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų-faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (toliau – Europos elektroninių sąskaitų-faktūrų standartas), teikiamos Tiekėjo pasirinktomis priemonėmis. Europos elektroninių sąskaitų-faktūrų standarto neatitinkančios elektroninės sąskaitos-faktūros gali būti teikiamos tik naudojantis informacinės sistemos „E. sąskaita“ priemonėmis.
  6. Užsakovas sumoka Tiekėjui už laiku, tinkamai ir kokybiškai suteiktas Paslaugas Šalims pasirašius Paslaugų perdavimo–priėmimo aktą ir Tiekėjui Sutartyje nustatyta tvarka pateikus sąskaitą-faktūrą, ne vėliau kaip per 30 (trisdešimt) kalendorinių dienų, skaičiuojamųnuo sąskaitos pateikimo dienos, lėšas pervesdamas į Tiekėjo banko sąskaitą. Šiame punkte nurodytas mokėjimo terminas, susietas su finansavimu, gaunamu iš trečiųjų šalių, gali būti pratęstas, tačiau bet kokiu atveju šis terminas negali viršyti 60 (šešiasdešimt) dienų.
  7. Visi mokėjimai pagal šią Sutartį atliekami eurais. Apmokėjimo diena laikoma apmokėjimo operacijos įvykdymo diena Užsakovo banke.
  8. Avansiniai mokėjimai nėra numatyti.
  9. Paslaugų kainos ir Pradinės Sutarties vertės perskaičiavimas:
     1. PVM pokyčio atveju:
        1. Jeigu Sutarties vykdymo metu pasikeičia PVM mokėjimą reglamentuojantys Įstatymai, darantys tiesioginę įtaką Tiekėjo teikiamų Paslaugų Sutartyje nurodytai kainai, Sutartyje nurodyta Paslaugų kaina perskaičiuojama ją didinant arba mažinant. Perskaičiavimas įforminamas Šalims pasirašant Susitarimą. Perskaičiuota Paslaugų kaina taikoma už tą Paslaugų dalį, už kurią sąskaita-faktūra išrašoma galiojant naujam PVM. Sutarties kainos pakeitimą (perskaičiavimą) šiame punkte numatytu atveju turi teisę inicijuoti bet kuri Šalis. Jeigu Paslaugų kainos perskaičiavimą dėl pasikeitusio (padidėjusio ar sumažėjusio) PVM inicijuoja Tiekėjas, jis turi raštu kreiptis į Užsakovą ir pateikti konkrečius skaičiavimus dėl pasikeitusio PVM įtakos Paslaugų kainai. Užsakovas taip pat turi teisę inicijuoti Paslaugų kainos perskaičiavimą dėl pasikeitusio PVM.
     2. Bendro kainų lygio pokyčio atveju:
        1. Bet kuri Šalis Sutarties galiojimo metu turi teisę inicijuoti Sutartyje numatytosfiksuotos kainos / įkainio (toliau šio punkto prasme – kaina) perskaičiavimą (keitimą) ne anksčiau kaip po 6 (šešių) mėnesiųnuo Sutarties sudarymo dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu BĮ Valstybės duomenų agentūros ([www.stat.gov.lt](http://www.stat.gov.lt)) kas mėnesį skelbiamo vartotojų kainų indekso grupė „M71 Architektūros ir inžinerijos veikla; techninis tikrinimas ir analizė“ pokytis (k), apskaičiuotas kaip nustatyta 3.9.2.1.2 punkte, viršija 5 (penkis) procentus. Atlikdamos perskaičiavimą Šalys vadovaujasi BĮ Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus BĮ Valstybės duomenų agentūros ar kitos institucijos išduoto dokumento ar patvirtinimo:
           1. Šalys privalo Susitarime dėl kainos perskaičiavimo (keitimo) nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotą kainą, perskaičiuotą Pradinę Sutarties vertę.
           2. Perskaičiuota kaina taikoma suteiktoms Paslaugoms ir (ar) užsakymams, pateiktiems po to, kai Šalys sudaro Susitarimą dėl kainos perskaičiavimo (keitimo).

Nauja kaina apskaičiuojama pagal formulę:

**A1** ═ **A + (k / 100 x A) , kur**

A – kaina (Eur be PVM)) (jei jis jau buvo perskaičiuotas, tai po paskutinio perskaičiavimo).

A1 – perskaičiuota (pakeista) kaina (Eur be PVM).

k – pagal vartotojų kainų indekso grupę „M71 Architektūros ir inžinerijos veikla; techninis tikrinimas ir analizė“ apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%).. „k“ reikšmė skaičiuojama pagal formulę:

k = Ind(naujausias) / Ind(pradžia) x 100 – 100 (proc.), kur

Ind(naujausias) – kreipimosi dėl kainos perskaičiavimo išsiuntimo kitai šaliai datai naujausias paskelbtas vartojimo prekių ir paslaugų indekso grupės „M71 Architektūros ir inžinerijos veikla; techninis tikrinimas ir analizė“ kainų indeksas;

Ind(pradžia) – laikotarpio pradžios datos (mėnesio) vartojimo prekių ir paslaugų indekso grupės „M71 Architektūros ir inžinerijos veikla; techninis tikrinimas ir analizė“ kainų indeksas. Pirmojo perskaičiavimo atveju laikotarpio pradžia (mėnuo) yra Sutarties sudarymo mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

* + - 1. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (BĮ Valstybės duomenų agentūra pokyčius skelbia apvalindamas iki vieno skaitmens po kablelio) skaitmens po kablelio, o apskaičiuota kaina „A“ nurodoma iki keturių skaitmenų po kablelio.
      2. Vėlesnis įkainių arba kainų perskaičiavimas negali apimti laikotarpio, už kurį jau buvo atliktas perskaičiavimas.
      3. Susitarimas dėl kainos perskaičiavimo (keitimo) pasirašomas ne vėliau kaip per 10 (dešimt) darbo dienų nuo prašymo perskaičiuoti kainą gavimo dienos. Sutarties Šalis negali atsisakyti perskaičiuoti Sutarties kainą, jeigu tenkinamos Sutarties 3.9.2.1 punkte nurodytos sąlygos.
  1. Paaiškėjus, kad ne dėl nuo Užsakovo priklausančių priežasčių Paslaugos buvo teikiamas mažesniu, nei sulygta, intensyvumu (pvz. mažiau nei nustatyta Pirkimo dokumentuose ir / ar Sutartyje kartų Tiekėjas vyko į Objektą per ataskaitinį laikotarpį), Tiekėjui pagal Sutartį mokėtina suma proporcingai mažintina (laikoma, kad dalis Paslaugų (kai Tiekėjas nevyko į Objektą) yra nesuteikta ir Tiekėjui sumokama tik už Tiekėjo faktiškai suteiktas Paslaugas).
  2. Sutartyje numatytas atlyginimas yra vienintelės Tiekėjo pajamos ar nauda, kurią jis gali gauti pagal šią Sutartį, todėl nei Teikėjas, nei jo darbuotojai neturi teisės priimti jokių komisinių, nuolaidų, priemokų, netiesioginių išmokų ar kitų kompensacijų, susijusių su jo sutartinių įsipareigojimų vykdymu.

# PASLAUGŲ TEIKIMO TERMINAI, KOKYBĖ, PERDAVIMO IR PRIĖMIMO TVARKA

* 1. Paslaugos teikiamos nuo Paslaugų teikimo pradžios, per visą Rangos darbų laikotarpį, iki visiško Tiekėjo sutartinių įsipareigojimų įvykdymo.
  2. Paslaugos pradedamos teikti Užsakovui raštu informavus Tiekėją apie Rangos darbų pradžią bei poreikį teikti Paslaugas (Paslaugų teikimo pradžia). Paslaugų teikimo pradžia negali būti ankstesnė už Rangos sutarties įsigaliojimo datą. Laikoma, kad Paslaugos baigiamos teikti Statybos užbaigimo akto pasirašymo dieną.
  3. Planuojamo Rangos darbų laikotarpio trukmė – [...] mėnesiai.
  4. Tiekėjas patvirtina, kad yra įsivertinęs galimą Objekto Rangos darbų atlikimo uždelsimą, jei Rangos darbai tęstųsi ilgiau nei numatyta šios Sutarties 4.3 punkte, ir įsipareigoja teikti Paslaugas šioje Sutartyje nustatyta tvarka ir sąlygomis iki faktinio visų Objekto Rangos darbų baigimo ir defektų ištaisymo, bet ne trumpiau kaip iki visų Objekto Rangos darbų atlikimo, Statybos užbaigimo akto surašymo bei Tiekėjo galutinės Paslaugų teikimo ataskaitos parengimo ir patvirtinimo. Užsakovas įsipareigoja apmokėti už Papildomas paslaugas Sutarties 3.3 punkte numatytomis sąlygomis.
  5. Paslaugos perduodamos Sutarties Šalims pasirašant Paslaugų perdavimo–priėmimo aktą, kuris pasirašomas saugiais elektroniniais parašais arba ranka, 2 (dviem) vienodą teisinę galią turinčiais egzemplioriais po vieną kiekvienai Šaliai. Užsakovas įsipareigoja priimti tinkamai ir laiku suteiktas Paslaugas, atitinkančias Sutartyje, Techninėje specifikacijoje ir Įstatymuose nustatytus reikalavimus, pasirašydamas Paslaugų perdavimo–priėmimo aktą ne vėliau kaip per 5 (penkias) darbo dienas nuo Tiekėjo kreipimosi dienos, arba per šį terminą nurodyti suteiktų Paslaugų trūkumus Tiekėjui. Abiem Šalims pasirašius Paslaugų perdavimo–priėmimo aktą, Tiekėjas įsipareigoja ne vėliau kaip per 2 (dvi) darbo dienas Sutartyje nustatyta tvarka pateikti sąskaitą-faktūrą. Jei tai aiškiai nurodyta sąskaitoje-faktūroje, priėmimo-perdavimo aktu laikys ir Šalių tinkamai įgaliotų asmenų patvirtintą ir pasirašytą sąskaitą-faktūrą.
  6. Kartu su Paslaugų perdavimo–priėmimo aktu Tiekėjas turi pateikti Užsakovui visus dokumentus, kurie yra būtini teikiant Paslaugas sukurtų rezultatų naudojimui (jei taikoma). Dokumentai turi būti originalo kalba bei pateiktas vertimas į lietuvių kalbą, patvirtintas vertėjo parašu ir vertimo biuro antspaudu (jei taikoma).
  7. Tiekėjas garantuoja, kad Paslaugų perdavimo–priėmimo aktu perduotos Paslaugos atitinka Sutartyje, Techninėje specifikacijoje ir (ar) Įstatymuose nustatytus reikalavimus. Jeigu Paslaugų perdavimo ir priėmimo metu nustatoma, kad Paslaugos neatitinka Sutartyje, Techninėje specifikacijoje ir (ar) Įstatymuose nustatytų reikalavimų, Užsakovas turi teisę nepasirašyti Paslaugų perdavimo–priėmimo akto, raštu Tiekėjui nurodydamas suteiktų Paslaugų trūkumus ir nustatydamas protingą terminą jų pašalinimui, jei šie trūkumai yra pašalintini, arba įpareigodamas Tiekėją atitinkamai pataisyti Paslaugų perdavimo-priėmimo aktą. Tiekėjas, gavęs šiame Sutarties punkte nurodytą Užsakovo pranešimą, privalo visus Užsakovo nurodytus Paslaugų ir Paslaugų priėmimo-perdavimo akto trūkumus pašalinti per nustatytą protingą terminą taip, kad Užsakovui perduodamos Paslaugos visiškai atitiktų faktinę situaciją, Sutarties, Techninės specifikacijos ir (ar) Įstatymų nustatytus reikalavimus.
  8. Jeigu Tiekėjas per Užsakovo nurodytą terminą Užsakovo nurodytų Paslaugų trūkumų nepašalina, Užsakovas įgyja teisę imtis visų reikiamų savo teisių gynybos priemonių, įskaitant, bet neapsiribojant, Sutartyje numatytų netesybų taikymą, Sutarties nutraukimą ir (arba) Sutarties įvykdymo užtikrinimo priemonių taikymą bei nuostolių išieškojimą.
  9. Tiekėjas atsako už bet kokį suteiktomis Paslaugomis sukurto rezultato, kuris buvo Paslaugų perdavimo Užsakovui momentu, neatitikimą kokybės reikalavimams, net jeigu tas neatitikimas paaiškėja vėliau. Jei Užsakovas pastebi Paslaugų trūkumus, kurių jis nepastebėjo priimdamas Paslaugas, Užsakovas privalo nedelsdamas pranešti apie trūkumus Tiekėjui. Pranešus apie trūkumus, Tiekėjas privalo ištaisyti juos per Užsakovo nurodytą protingą terminą. Jeigu Tiekėjas per nurodytą protingą terminą nepašalina atliktų Paslaugų trūkumų, apie kuriuos jį informavo Užsakovas, tai Užsakovas turi teisę šiuos trūkumus ištaisyti savo lėšomis ir reikalauti Tiekėjo atlyginti Užsakovo patirtas išlaidas šalinant trūkumus bei atlyginti Užsakovo patirtus nuostolius, atsiradusius dėl nustatytų Tiekėjo suteiktų Paslaugų trūkumų.
  10. Sutarties vykdymo metu Paslaugos turi būti keičiamos, Užsakovui pareikalavus, kad Paslaugos atitiktų Sutarties 5.5.21 punktą.
  11. Jei Paslaugos teikiamos etapais / periodiškai, nustatoma tokia Paslaugų teikimo, perdavimo ir priėmimo tvarka:
      1. Suteiktų Paslaugų etapas / periodas priimamas abiem Šalims pasirašius Paslaugų priėmimo–perdavimo aktą arba sąskaitą-faktūrą, kaip numatyta 4.5 punkte. Paslaugų priėmimo–perdavimo akte Tiekėjas turi nurodyti per ataskaitinį laikotarpį atliktų Paslaugų procentą, kuris turi būti ne didesnis nei per ataskaitinį laikotarpį atliktų Rangos darbų procentas, paskaičiuotas pagal patvirtintą atliktų Rangos darbų aktą.
      2. Užsakovas pasirašo Paslaugų priėmimo–perdavimo aktą su sąlyga, kad buvo priimti visi ankstesni etapai. Baigus teikti Paslaugas, Užsakovui pateikiama galutinė suteiktų Paslaugų teikimo ataskaita ir, ją patvirtinus, pasirašomas galutinis suteiktų Paslaugų priėmimo–perdavimo aktas*.*
      3. Bet kurio Paslaugų etapo atlikimo terminas, susijęs su ankstesniojo Paslaugų etapo suteikimu, nebus pratęstas, jei Užsakovas nepasirašys ankstesniojo etapo Paslaugų priėmimo–perdavimo akto dėl Tiekėjo kaltės.
      4. Jei Užsakovas pateikia pastabas su etapo / periodo atlikimu susijusiems dokumentams, su etapo / periodo atlikimu susijusių dokumentų pateikimo ir atmetimo procedūra gali būti kartojama iki tol, kol bus atlikti reikiami pataisymai, atsižvelgiant į visas motyvuotas Užsakovo pastabas, ir etapas / periodas bus įvykdytas tinkamai.

# ŠALIŲ TEISĖS IR PAREIGOS

* 1. **Užsakovas įsipareigoja:**
     1. sudaryti būtinas sąlygas Tiekėjui teikti Sutartyje numatytas Paslaugas;
     2. priimti Sutartyje nustatytais terminais ir tvarka Tiekėjo suteiktas Paslaugas, atitinkančias Sutartyje ir Techninėje specifikacijoje nustatytus reikalavimus;
     3. Paslaugų priėmimo metu patikrinti Tiekėjo suteiktas Paslaugas ir įforminti patikrinimo rezultatus Sutartyje nustatyta tvarka;
     4. laiku sumokėti Tiekėjui už priimtas Paslaugas Sutartyje nustatytą kainą Sutartyje nustatytomis sąlygomis ir tvarka;
     5. bendradarbiauti su Tiekėju vykdant Sutartį, pvz., suteikti Tiekėjui jo pagrįstai prašomą, Užsakovo turimą informaciją ir (ar) dokumentus, būtinus Sutarčiai tinkamai ir laiku įvykdyti ir kt.;
     6. raštu patvirtinti arba prieštarauti Tiekėjo pateiktai Paslaugų teikimo ataskaitai per 10 (dešimt) kalendorinių dienų nuo jos gavimo dienos. Per nurodytą terminą Užsakovui nepateikus Tiekėjui jokių pastabų dėl Paslaugų teikimo ataskaitos, laikoma, kad Užsakovas pateiktai Paslaugų teikimo ataskaitai neprieštarauja.
  2. Užsakovas įsipareigoja tinkamai vykdyti kitus įsipareigojimus, numatytus Sutartyje ir Įstatymuose.
  3. **Užsakovas turi teisę:**
     1. nepriimti Sutarties reikalavimų neatitinkančių Paslaugų;
     2. esant Tiekėjo teikiamų Paslaugų bei kitų sutartinių įsipareigojimų vykdymo trūkumams, reikalauti jų pašalinimo ir / arba perkelti vėlesniam laikui mokėjimą iki kol bus ištaisyti trūkumai;
     3. reikalauti, kad Tiekėjas tinkamai, kokybiškai ir laiku vykdytų įsipareigojimus, nurodytus Sutartyje ir Įstatymuose;
     4. kontroliuoti, tikrinti ir prižiūrėti ar teikiamų Paslaugų mastas ir kokybė atitinka Sutarties reikalavimus, pareikšti Tiekėjui pastabas, duoti nurodymus ar instrukcijas dėl Paslaugų teikimo. Užsakovo pastebėti trūkumai fiksuojami raštu arba el. paštu ir turi būti Tiekėjo sąskaita ištaisyti per Užsakovo nurodytą protingą terminą;
     5. neapmokėti Europos elektroninių sąskaitų-faktūrų standarto neatitinkančių sąskaitų-faktūrų, jeigu Tiekėjas jas pateikia ne Sutartyje numatytomis priemonėmis;
     6. išskaičiuoti netesybas ir kitus dėl Tiekėjo kaltės patirtus nuostolius iš Tiekėjui mokėtinų sumų, prieš tai raštu informavęs Tiekėją;
     7. sustabdyti mokėjimus Tiekėjui, jeigu Tiekėjas nevykdo arba netinkamai vykdo bet kokius Sutartimi prisiimtus ar Įstatymuose numatytus įsipareigojimus, iki kol šie įsipareigojimai nebus tinkamai įvykdyti;
     8. sustabdyti Tiekėjo Paslaugų teikimą viso ne ilgesniam nei 180 (vieno šimto aštuoniasdešimt) dienų laikotarpiui, jei buvo sustabdytas Rangovo atliekamų darbų (ar jų dalies) vykdymas. Tiekėjas neturi teisės reikalauti iš Užsakovo tokio sustabdymo sąlygotų nuostolių atlyginimo;
     9. raštu nurodydamas priežastis, sustabdyti Paslaugų teikimą atsiradus nenumatytoms, nuo Užsakovo nepriklausančioms, aplinkybėms. Paslaugų teikimas atnaujinamas ne vėliau kaip prieš 7 (septynias) dienas raštu įspėjus Tiekėją;
     10. prašyti Tiekėjo pateikti visus Paslaugų atitikimą Sutarčiai ir Techninei specifikacijai pagrindžiančius dokumentus. Reikalauti įrodymų apie Tiekėjo faktiškai teiktas Paslaugas, reikalauti pašalinti Paslaugų teikimo ataskaitose pastebėtus trūkumus (pvz. dėl lankymosi Objekte dažnumo) ir nemokėti už faktiškai nesuteiktas Paslaugas (pvz. nesilankymą Objekte);
     11. Sutartyje nustatyta tvarka reikalauti Tiekėjo pakeisti Tiekėjo darbuotoją ir (ar) Subtiekėją ar jo darbuotoją, tiesiogiai vykdantį Sutartyje nurodytusįsipareigojimus, jeigu Sutarties vykdymui paskirtas asmuo netinkamai vykdo ar pažeidžia Sutartyje nurodytas pareigas;
     12. prašyti Tiekėjo pateikti informaciją ir / ar dokumentus, kurie įrodytų Paslaugų atitikimą Sutarties 5.5.21 punkto reikalavimams;
     13. nustačius, kad Paslaugos neatitinka Sutarties 5.5.21 punkto nuostatų, reikalauti Tiekėjo pakeisti Paslaugas į atitinkančias;
     14. Tiekėjui padarius Esminį Sutarties pažeidimą, Užsakovas, atsižvelgdamas į pažeidimo mastą, turi teisę nevykdyti savo įsipareigojimo mokėti Tiekėjui arba gali pareikalauti grąžinti jau sumokėtas sumas ir pasinaudoti Sutarties įvykdymo užtikrinimu;
     15. nesutikti pakeisti Tiekėjo pasiūlyme nurodyto specialisto esant ne Sutarties 5.7.5 punkte nurodytoms sąlygoms.
  4. Užsakovas turi kitas teises, numatytas Sutartyje ir Įstatymuose.
  5. **Tiekėjas įsipareigoja:**
     1. Sutartyje nustatytais terminais ir tvarka kaip įmanoma rūpestingiau bei efektyviau, panaudodamas visus reikiamus įgūdžius, žinias ir priemones tinkamai suteikti Sutartyje ir Techninėje specifikacijoje aprašytas Paslaugas;
     2. Tiekėjo pasiūlyme nurodytu dažnumu, tačiau bet kuriuo atveju ne rečiau kaip to reikalauja Įstatymai, lankytis Objekte, o esant būtinumui ir dažniau per Sutarties laikotarpį įvykdant minimalaus techninės priežiūros valandų skaičiaus reikalavimą, kuris yra [...];
     3. iki Paslaugų teikimo pradžios paskirti už Sutarties vykdymą atsakingą asmenį ir pateikti šio asmens kontaktinius duomenis Užsakovui;
     4. užtikrinti, kad Paslaugos būtų teikiamos laiku, kokybiškai, įskaitant Paslaugų teikimą pagal profesinius, techninius standartus bei praktiką, ir atitiktų visus Sutartyje bei Paslaugų teikimą reglamentuojančiuose Įstatymuose (įskaitant, bet neapsiribojant, statybos techniniuose reglamentuose, kituose aktualiuose statybos techninės priežiūros paslaugų teikimo teisės aktuose) nustatytus reikalavimus bei Užsakovo pateiktą Projektą;
     5. užtikrinti, kad Paslaugas teiktų kvalifikuoti ir reikiamą Paslaugų teikimo patirtį turintys specialistai;
     6. tinkamai vykdyti įsipareigojimus, numatytus Sutartyje, įskaitant ir Paslaugų trūkumų šalinimą. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;
     7. prisiimti atsakomybę bei atlyginti visus tiesioginius ir netiesioginius nuostolius ir / arba Užsakovo patirtas išlaidas už netinkamai pagal Sutartį suteiktas Paslaugas, įskaitant ir atsakomybę dėl Rangovo pateiktų Atliktų darbų aktų tvirtinimo, kad vykdyti statybos ir montavimo darbai atitinka Projekto sprendinius, Įstatymų reikalavimus, taip pat Pirkimo dokumentuose, bei vėliau jų pagrindu sudarytoje Rangos sutartyje, numatytus reikalavimus;
     8. bendradarbiauti su Užsakovu ir neatlygintinai konsultuoti jį visais su Sutarties vykdymu susijusiais klausimais, įskaitant ir dėl ginčų, kylančių tarp Užsakovo, iš vienos pusės, ir Rangovų, Projektuotojų ir / arba kitų paslaugų teikėjų, iš kitos pusės;
     9. dalyvauti visuose gamybiniuose susitikimuose, taip pat Rangovo / Užsakovo pakvietimu operatyviai atvykti į Objektą techninių procesų kontrolei ir / ar aktualių statybinių klausimų sprendimui;
     10. operatyviai bei savo sąskaita pašalinti visus pastebėtus teikiamų Paslaugų trūkumus ir netikslumus bei savo kompetencijos ribose išspręsti visus su tuo susijusius klausimus ir problemas;
     11. vykdyti teisėtus ir pagrįstus Užsakovo nurodymus, susijusius su Sutarties vykdymu. Jei Tiekėjas mano, kad Užsakovo nurodymai viršija Sutarties reikalavimus, jis apie tai privalo raštu pranešti Užsakovui per 5 (penkias) kalendorines dienas nuo tokio nurodymo gavimo dienos;
     12. nedelsiant, bet ne vėliau nei per 3 (tris) darbo dienas nuo aplinkybių paaiškėjimo, raštu informuoti Užsakovą apie bet kurias aplinkybes, kurios trukdo ir (ar) gali sutrukdyti Tiekėjui įvykdyti sutartinius įsipareigojimus Sutartyje nustatytais terminais bei tvarka. Toks pranešimas nepanaikina Užsakovo teisės skaičiuoti netesybas pagal Sutartį ar reikalauti atlyginti kitus nuotolius, jeigu Paslaugos nebūtų suteiktos laiku (ši sąlyga negalioja, jeigu aplinkybės priklauso nuo Užsakovo arba trečiųjų šalių ir kurių Tiekėjas negali kontroliuoti);
     13. operatyviai, bet ne vėliau kaip per 1 (vieną) darbo dieną, telefonu arba elektroniniu paštu, informuoti Užsakovą apie visus techninius, gamybinius, organizacinius ar kitus nesklandumus, susijusius su Objekte vykdomais darbais, ypatingai įtakojančius Rangos darbų kainą ir / ar terminus;
     14. teikiant Paslaugas laikytis Įstatymų reikalavimų, ir užtikrinti, kad Tiekėjo ar jo pasitelkto Subtiekėjo (-ų) (jeigu pasitelkiamas) darbuotojai jų laikytųsi. Tiekėjas garantuoja Užsakovui ir (ar) trečiajai šaliai nuostolių atlyginimą, jeigu Tiekėjo ar jo pasitelkto Subtiekėjo (-ų) (jeigu pasitelkiamas) darbuotojai nesilaikytų Įstatymų reikalavimų ir dėl to būtų pateikti kokie nors reikalavimai, pretenzijos ar pradėti procesiniai veiksmai;
     15. užtikrinti, kad Sutartį vykdys tik teisę verstis atitinkama veikla turintys asmenys, įskaitant ir pasitelkiamą (-us) Subtiekėją (-us) (jeigu pasitelkiamas), neatsižvelgiant į tai, ar Tiekėjo kvalifikacija dėl teisės verstis atitinkama veikla buvo tikrinama arba tikrinama ne visa apimtimi;
     16. be raštiško Užsakovo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus, nepaisant to, ar Sutarties vykdymui bus pasitelkiami tretieji asmenys. Jeigu Paslaugų teikimui Tiekėjas pasitelks trečiuosius asmenis, Tiekėjas visa apimtimi atsako prieš Užsakovą už tokių trečiųjų asmenų teikiamų Paslaugų kokybę ar už jų veiksmais ar neveikimu padarytą žalą;
     17. sudarius Sutartį, tačiau ne vėliau negu Sutartis pradedama vykdyti, Užsakovui pranešti tuo metu žinomų Subtiekėjų pavadinimus, kontaktinius duomenis ir jų atstovus;
     18. savo sąskaita apsaugoti Užsakovą nuo bet kokių pretenzijų ar nuostolių, atsirandančių dėl Tiekėjo ar asmenų, už kuriuos atsako Tiekėjas, veiksmų ar aplaidumo vykdant Sutartį bei atlyginti dėl šių veiksmų padarytus nuostolius Užsakovui ir (ar) tretiesiems asmenims, tame tarpe ir dėl bet kokių Įstatymų pažeidimo ar bet kokių kitų asmenų teisių pažeidimo;
     19. nenaudoti Užsakovo prekės ženklo ar pavadinimo jokioje reklamoje, leidiniuose ar kt. be išankstinio raštiško Užsakovo sutikimo;
     20. užtikrinti iš Užsakovo Sutarties sudarymo ir vykdymo metu gautos ir su Sutarties vykdymu ar Užsakovo bei trečiųjų asmenų veikla pastate susijusios informacijos konfidencialumą ir asmens duomenų bei kitų duomenų apsaugą;
     21. mobilizacijos, karo, neparastosios padėties metu ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl Viešųjų pirkimų įstatymo 45 str. 21 d. 3 p. nuostatos taikymo, Užsakovui pareikalavus užtikrinti, kad paslaugos nėra teikiamos iš valstybių ar teritorijų, nurodytų Viešųjų pirkimų įstatymo 45 str. 21 d. 3 p.;
     22. iki Paslaugų teikimo pradžios Užsakovui pateikti civilinės atsakomybės draudimo faktą įrodančius dokumentus (kai privalomas pagal Įstatymus), kurie turi galioti visą Sutarties galiojimo laikotarpį. Šio Sutarties punkto nesilaikymas, kai Užsakovas pakartotinai kreipiasi į Tiekėją dėl pateikimo, bus laikomas Esminiu Sutarties pažeidimu.
     23. vadovaujantis STR 1.06.01:2016 „Statybos darbai. Statinio statybos priežiūra“ 108.11 punktu statinio statybos techninės priežiūros vadovas turi būti statybvietėje pradedant kiekvieną naują statybos darbų technologinį procesą ir jo metu ne rečiau kaip 2 kartus per savaitę. Vadovaujantis STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, dalyvauti statybos užbaigimo procese, teikiant reikiamus paaiškinimus. Pasikeitus šiame punkte nurodytiems Įstatymams Tiekėjas įsipareigoja teikti Paslaugas Įstatymuose nurodyta tvarka;
     24. sudarius Sutartį, tačiau ne vėliau negu Sutartis pradedama vykdyti, suderinti su Užsakovu ir jam pateikti specialiųjų statinio statybos techninės priežiūros vadovų (specialistų), paskirtų vykdyti sutartinius Tiekėjo įsipareigojimus, sąrašą, kuriame būtų nurodyta minėtiems specialistams numatoma priskirti veiklos sritis, specialisto kvalifikacija, reikalinga tinkamai suteikti Paslaugas, ir specialistų kvalifikaciją patvirtinančių dokumentų kopijos;
     25. kas mėnesį teikti Užsakovui Priede Nr. 3 nurodytos formos Paslaugų teikimo ataskaitą;
     26. ne vėliau kaip iki Statybos užbaigimo akto surašymo visus iš Užsakovo gautus dokumentus grąžinti Užsakovui;
     27. prieš atvykstant į Objektą, informuoti Užsakovą apie atvykimo laiką;
     28. pildyti elektroninį statybos darbų žurnalą, kurį parengia ir administruoja Rangovas;
     29. taikyti ir laikytis sąlygų, už kurias pasiūlymų vertinimo metu Tiekėjas buvo atitinkamai įvertintas: [...];
     30. mokėti ne mažesnį nei Tiekėjo pasiūlyme nurodytą valandinį atlygį statinio statybos techniniam prižiūrėtojui;
     31. imtis visų priemonių, kad nekiltų ar nesitęstų situacija, galinti pakenkti nešališkam ir objektyviam Sutarties vykdymui. Galimi interesų konflikto su kitais statybų proceso dalyviais šaltiniai – bendri ekonominiai ar profesiniai interesai, giminystės ar draugystės ryšiai ar kitos sąsajos ir bendri interesai. Apie bet kokį interesų konfliktą, kilusį vykdant Sutartį, turi būti nedelsiant raštu pranešta Užsakovui.
  6. Tiekėjas įsipareigoja tinkamai vykdyti kitus įsipareigojimus, numatytus Sutartyje ir Įstatymuose.
  7. **Tiekėjas turi teisę:**
     1. reikalauti, kad Užsakovas priimtų kokybiškas ir Sutartyje nustatytus reikalavimus atitinkančias Paslaugas bei laiku sumokėtų už jas Sutartyje nustatytą kainą Sutartyje nustatytomis sąlygomis ir tvarka;
     2. reikalauti, kad Užsakovas tinkamai ir laiku vykdytų kitus įsipareigojimus, nurodytus Sutartyje ir Įstatymuose;
     3. prašyti, kad Užsakovas neatlygintinai pateiktų Užsakovo turimus dokumentus ir (ar) kitą informaciją, kurie yra būtini Tiekėjo tinkamam Sutartimi prisiimtų įsipareigojimųįvykdymui;
     4. esant galimybei bei Užsakovo ir / arba Objekto naudotojo rašytiniam sutikimui, prisijungti prie Užsakovo esamų inžinerinių komunikacijų (vandens ir buitinių nuotekų infrastruktūros, elektros tinklų, interneto). Tiekėjas įsipareigoja prisijungimo vietoje įrengti apskaitos prietaisus ir sumokėti Užsakovui už faktiškai suvartoto resurso kiekį per 15 (penkiolika) dienų nuo kalendorinio mėnesio pabaigos pagal Užsakovo pateiktą mokėjimo dokumentą;
     5. gavęs raštišką Užsakovo sutikimą, keisti Tiekėjo pasiūlyme nurodytą specialistą esant vienai iš nurodytų sąlygų: darbuotojo liga, atleidimas / išėjimas iš darbo, nelaimingas atsitikimas, kitos svarbios ir pagrįstos priežastys. Tokiu atveju keitimas galimas į kitą specialistą (Priedas Nr. 4), kuris buvo nurodytas Tiekėjo pasiūlyme. Kai Priedo Nr. 4 specialistų sąraše nėra kito specialisto į kurį būtų galima pakeisti, privaloma vadovautis Sutarties 10.6 punkte nurodyta tvarka.
  8. Tiekėjas turi visas kitas Sutartyje ir Įstatymuose numatytas teises.

# ŠALIŲ ATSAKOMYBĖ

* 1. Šalių atsakomybė yra nustatoma pagal Įstatymus ir Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą ar kitaip pažeistų šią Sutartį.
  2. Tiekėjas atsako už visų šia Sutartimi prisiimtų prievolių vykdymą, įskaitant teisingą ir tikslią Rangos darbų Objekte kokybės, masto ir kiekių kontrolę, atliktų Rangos darbų atitiktį statinio normatyvinės kokybės reikalavimams, visų priimtų sprendimų, taip pat informacijos, teikiamos Užsakovui teisingumą ir privalo atlyginti Užsakovui visus dėl netinkamo įsipareigojimų vykdymo kilusius nuostolius, taip pat ir dėl netinkamai pastatyto Objekto, kai netinkamas pastatymas nulemtas ar iš dalies nulemtas Tiekėjo netinkamo sutartinių įsipareigojimų vykdymo.
  3. Tiekėjo atsakomybė už bet kokių sutartinių prievolių nevykdymą ar netinkamą įvykdymą galioja tiek laiko po Paslaugų suteikimo, kiek yra nustatyta Civilinio kodekso 6.698 straipsnyje.
  4. Šalys susitaria, kad netesybų sumokėjimas neatleidžia Šalių nuo pareigos vykdyti šia Sutartimi prisiimtus įsipareigojimus. Šalys taip pat susitaria, kad netesybų sumokėjimas nėra siejamas su visišku nukentėjusios Šalies patirtų nuostolių atlyginimu ir neatleidžia Sutartį pažeidusios Šalies nuo pareigos nuostolius nukentėjusiai Šaliai visiškai atlyginti (tiek, kiek jų nepadengia netesybos).
  5. Tiekėjui netinkamai vykdant savo sutartinius įsipareigojimus Užsakovas turi teisę, neapribodamas kitų, Sutartyje ir Įstatymuose numatytų, savo teisių gynimo priemonių taikymo galimybių, už įsipareigojimų nevykdymą taikyti vienašalį išskaitymą iš visų pagal Sutartį Tiekėjui mokėtinų sumų (pranešant prieš tai Tiekėjui raštu), o, jei jų nepakaktų, ir iš Tiekėjo pateiktų prievolių įvykdymo užtikrinimų (jei taikoma) (pranešant prieš tai Tiekėjui raštu), Sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Sutarties nutraukimo bei kitų sankcijų taikymo. Netesybos ir nuostoliai, kiek jie nebuvo išskaityti iš Tiekėjui mokėtinų sumų, privalo būti sumokėti per 10 (dešimt) darbo dienų nuo atitinkamo Užsakovo rašytinio pareikalavimo.
  6. Šalys susitaria, kad Sutartyje nustatytos netesybos nėra nepagrįstai didelės – netesybos laikomos teisingomis ir minimalia neginčijama nukentėjusios Šalies patirtų nuostolių suma, patirta dėl Šalies padaryto Sutarties pažeidimo.
  7. Užsakovui laiku nesumokėjus Tiekėjui dėl Užsakovo kaltės ar be pateisinamos priežasties, Tiekėjas turi teisę reikalauti iš Užsakovo 0,05 (penkių šimtųjų) procento dydžio delspinigių nuo vėluojamos sumokėti sumos už kiekvieną praleistą dieną.
  8. Jeigu Tiekėjas nevykdo, netinkamai vykdo ar vėluoja vykdyti sutartinius įsipareigojimus per Sutartyje ir (ar) Techninėje specifikacijoje nurodytus terminus, Užsakovas skaičiuoja 0,05 (penkių šimtųjų) procento dydžio delspinigius nuo Pradinės Sutarties vertės (be PVM) už kiekvieną uždelstą dieną.
  9. Nustačius Sutarties 5.5.23 punkte numatytų Tiekėjo pareigų nevykdymą ar netinkamą vykdymą, už kiekvieną tokių pareigų nevykdymo atvejį Tiekėjas įsipareigoja Užsakovui sumokėti 500 (penkių šimtų) eurų dydžio baudą.
  10. Nutraukus Sutartį dėl Šalies padaryto Esminio Sutarties pažeidimo, Sutartį pažeidusi Šalis privalo sumokėti nukentėjusiai Šaliai 10 (dešimt) procentų nuo Pradinės Sutarties vertės dydžio baudą.
  11. Jei Tiekėjas vykdydamas Sutartį nesilaiko Įstatymų reikalavimų arba nevykdo, arba netinkamai vykdo šioje Sutartyje numatytus įsipareigojimus, ir dėl to bet kuris trečiasis asmuo (Valdžios įstaigos ir pan.) pritaiko baudas ar kitas sankcijas Užsakovui ir (ar) Užsakovas dėl to patiria nuostolių, Tiekėjas įsipareigoja atlyginti Užsakovui visus jo dėl to patirtus tiesioginius nuostolius ir žalą bei susijusias papildomas išlaidas.
  12. Tiekėjas visais atvejais atsako už Paslaugų teikimo metu jo pasitelktų asmenų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Užsakovui, jo darbuotojams ar bet kokiems tretiesiems asmenims ir jų turtui.
  13. Išaiškėjus Tiekėjo klaidoms / Paslaugų teikimo trūkumams, Užsakovas turi teisę reikalauti jų pašalinimo Tiekėjo sąskaita.
  14. Paaiškėjus, kad Tiekėjo pasiūlyme nurodytas techninis prižiūrėtojas neturi teisės vykdyti Sutartyje nurodyto statinio statybos techninės priežiūros paslaugų, Tiekėjas privalės sumokėti Užsakovui 10 (dešimt) procentų nuo Pradinės Sutarties vertės dydžio baudą. Šio Sutarties punkto pakartotinas nesilaikymas laikomas Esminiu Sutarties pažeidimu, dėl kurio Užsakovas turės teisę vienašališkai nutraukti Sutartį.
  15. Jei Tiekėjas nesilaiko įsipareigojimų nurodytų Sutarties 5.5.29 punkte, Tiekėjas moka Užsakovui 10 (dešimt) procentų nuo Pradinės Sutarties vertės dydžio baudą (nustačius pažeidimą pirmą kartą). Jei Sutarties galiojimo metu Tiekėjas pakartotinai nesilaiko įsipareigojimų ir jų nevykdo, tai toks veiksmas laikomas Esminiu Sutarties pažeidimu ir tokiu atveju Užsakovas gali vienašališkai nutraukti Sutartį.
  16. Jeigu Sutarties vykdymo metu paaiškėja, kad Tiekėjas nesilaiko įsipareigojimo mokėti Tiekėjo pasiūlyme nurodytą atlygį (Sutarties 5.5.30 punktas), Tiekėjas moka Užsakovui 10 (dešimt) procentų (nustačius pažeidimą pirmą kartą) dydžio baudą nuo Pradinės Sutarties vertės. Jei Sutarties galiojimo metu Tiekėjas pakartotinai nesilaiko įsipareigojimų ir jų nevykdo, tai toks veiksmas laikomas Esminiu Sutarties pažeidimu ir tokiu atveju Užsakovas gali vienašališkai nutraukti Sutartį.

# FORCE MAJEURE

* 1. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui (force majeure).
  2. Nenugalimos jėgos aplinkybėmis laikomos aplinkybės, nurodytos Civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
  3. Šalis negalinti vykdyti pagal Sutartį savo įsipareigojimų dėl nenugalimos jėgos aplinkybių veikimo, privalo nedelsdama, bet ne vėliau nei per 3 (tris) darbo dienas nuo tokių aplinkybių atsiradimo pradžios, raštu apie tai pranešti kitai Šaliai ir informuoti apie atsiradusių aplinkybių pobūdį, galimą trukmę ir tikėtiną poveikį.
  4. Nenugalimos jėgos aplinkybėms pasibaigus, toliau vykdomi Sutartyje numatyti Šalių įsipareigojimai, jei Šalys nesusitaria kitaip.
  5. Jei nenugalimos jėgos (*force majeure*) aplinkybės trunka ilgiau kaip 90 (devyniasdešimt) kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Tiekėjui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 (trisdešimt) kalendorinių dienų. Jei pasibaigus šiam 30 (trisdešimt) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo. Nei viena iš Šalių tokiu atveju neturi teisės reikalauti iš kitos Šalies atlyginti dėl to patirtus nuostolius.

# SUTARTIES GALIOJIMAS, STABDYMAS IR PRATĘSIMAS

* 1. Sutartis įsigalioja ją pasirašius abiem Šalims ir Tiekėjui pateikus reikalaujamą Sutarties įvykdymo užtikrinimą (jeigu taikomas pagal Sutarties 11 skyrių) bei galioja iki visiško Sutarties Šalių sutartinių įsipareigojimų įvykdymo arba Sutarties nutraukimo Sutartyje ar Įstatymuose nustatytais atvejais.
  2. Jei kuri nors Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
  3. Sutarties vykdymas gali būti stabdomas esant bent vienai iš šių aplinkybių, ne ilgesniam laikotarpiui, nei nurodytos aplinkybės tęsiasi, tačiau bet kokiu atveju ne ilgiau nei 6 (šešis) mėnesius:
     1. esant nenugalimos jėgos (force majeure) aplinkybėms – Sutarties vykdymo terminai stabdomi nuo kliūties atsiradimo momento arba jeigu apie ją nėra laiku pranešta, nuo pranešimo momento ir atnaujinami, kai minėtos aplinkybės nebetrukdo vykdyti Sutarties;
     2. esant bet kokiam uždelsimui, kliūtims ar trukdymams, atsiradusiems dėl Užsakovo kaltės;
     3. esant Valdžios institucijų neveikimui ar netinkamam veikimui;
     4. užtrukus gauti reikalingą informaciją sprendimams priimti dėl nuo abiejų Šalių nepriklausančių aplinkybių;
     5. sustabdžiusUžsakovui Paslaugų pirkimui skirtą finansavimą;
     6. sustabdžius Rangos darbus Rangos sutartyje numatytais atvejais ir tvarka;
     7. esant kitoms nenumatytoms aplinkybėms, jei tokių aplinkybių kiekviena Šalis, būdama protinga ir apdairi, negalėjo iš anksto numatyti ar protingai kontroliuoti ir su kuriomis būtų susidūręs bet kuris kitas viešojo pirkimo konkursą laimėjęs Tiekėjas.
  4. Atsiradus Sutarties stabdymo aplinkybėms ir Užsakovui (ne)pripažinus Tiekėjo nurodytas aplinkybes (jei prašymą sustabdyti Sutartyje numatytų Paslaugų tiekimą teikia Tiekėjas) pateisinamomis, Užsakovas priima sprendimą dėl Paslaugų teikimo termino (ne)stabdymo ir informuoja Tiekėją apie tai raštu per 5 (penkias) darbo dienas nuo Tiekėjo prašymo sustabdyti Sutartyje numatytų Paslaugų teikimą gavimo.
  5. Tiekėjas privalo nedelsiant, bet ne vėliau kaip per 1 (vieną) darbo dieną, sustabdyti Paslaugų arba jų dalies teikimą, gavęs raštišką pranešimą iš Užsakovo, kuriame prašoma sustabdyti Sutartyje numatytų Paslaugų arba jų dalies teikimą.
  6. Šalys susitaria, kad Sutartyje numatytų Paslaugų teikimo sustabdymo terminas į Sutarties vykdymo terminą nėra įskaičiuojamas, jo metu Paslaugos neteikiamos ir už šį periodą Užsakovas Tiekėjui nemoka jokių periodinių mokėjimų, baudų ar prastovų. Šalys taip pat susitaria, kad Paslaugų teikimo sustabdymas nereiškia Sutarties nutraukimo. Atnaujinus sutartinių įsipareigojimų, kurių vykdymas buvo sustabdytas, vykdymą, Paslaugų teikimo terminas turi būti pratęsiamas laikotarpiui, kuris, išnykus aplinkybėms, dėl kurių sutartinių įsipareigojimų (jų dalies) vykdymas buvo sustabdytas, pagal Sutartį buvo likęs Tiekėjo sutartinių įsipareigojimų (jų dalies) vykdymui iki kol sutartinių įsipareigojimų (jų dalies) vykdymas buvo sustabdytas.
  7. Paslaugų teikimo termino pratęsimas, atnaujinimas įforminamas Šalių rašytiniu Susitarimu.
  8. Paslaugų teikimo terminas gali būti pratęsiamas šiais atvejais:
     1. kai numatoma galimybė įsigyti papildomą Paslaugų kiekį pagal šią Sutartį ir dėl to reikalinga pratęsti Paslaugų teikimo terminą;
     2. kai dėl Valdžios institucijų sprendimų, Įstatymų pasikeitimų, dėl Užsakovo veiksmų, užsitęsusio Rangos darbų laikotarpio ir kitų Sutartyje nurodytų aplinkybių, sąlygojančių Paslaugų teikimo termino pratęsimą, reikalinga pratęsti Paslaugų teikimo terminą.
  9. Pratęsus Paslaugų teikimo laikotarpį, Tiekėjas atitinkamai savo sąskaita ne vėliau kaip iki užtikrinimo galiojimo termino pabaigos turi pratęsti Sutarties įvykdymo užtikrinimui pateikto dokumento galiojimo terminą ir pateikti jį Užsakovui per 3 (tris) darbo dienas nuo termino pratęsimo dienos.

# SUTARTIES KEITIMAS IR NUTRAUKIMAS

* 1. Sutarties sąlygos Sutarties galiojimo laikotarpiu gali būti keičiamos Sutartyje ir Viešųjų pirkimų įstatyme nustatyta tvarka ir atvejais. Sutarties keitimas galioja tik tuo atveju, jeigu jis yra sudaromas rašytiniu Šalių Susitarimu.
  2. Sutarties sąlygų keitimu nebus laikomas Sutarties sąlygų koregavimas Sutartyje numatytais atvejais.
  3. Šalis, inicijuojanti Sutarties pakeitimą, pateikia kitai Šaliai raštišką prašymą keisti Sutarties sąlygas bei dokumentus, pagrindžiančius prašyme nurodytas aplinkybes, argumentus ir paaiškinimus, ar jų kopijas. Į pateiktą prašymą pakeisti atitinkamą Sutarties sąlygą kita Šalis motyvuotai privalo atsakyti per 5 (penkias) darbo dienas. Šalims nesutarus dėl Sutarties sąlygų keitimo, Sutartis nekeičiama. Šalims tarpusavyje susitarus dėl Sutarties sąlygų keitimo, Sutarties keitimai įforminami Šalių Susitarimu.
  4. Sutartis gali būti nutraukta:
     1. rašytiniu abipusiu Šalių susitarimu (išskyrus, esant Esminiam Sutarties pažeidimui);
     2. Sutartyje nustatytais atvejais ir tvarka;
     3. kitais Civilinio kodekso bei Viešųjų pirkimų įstatymo nustatytais atvejais.
  5. Užsakovas, nesikreipdamas į teismą, gali vienašališkai nutraukti Sutartį, raštu įspėjęs Tiekėją prieš 15 (penkiolika) kalendorinių dienų, jeigu:
     1. Tiekėjui iškeliama restruktūrizavimo arba bankroto byla, Tiekėjas likviduojamas, sustabdo savo ūkinę veiklą arba kai Įstatymuose ar kituose Įstatymuose nustatyta tvarka susidaro analogiška situacija ir šios aplinkybės trukdo tinkamai laiku vykdyti Sutartimi prisiimtus įsipareigojimus;
     2. buvo padarytas Esminis Sutarties pažeidimas, kaip tai numatyta Sutartyje ir (ar) Civiliniame kodekse;
     3. Sutartis buvo pakeista pažeidžiant Viešųjų pirkimų įstatymo nuostatas, reglamentuojančias sutarties pakeitimo sąlygas ir tvarką (Viešųjų pirkimų įstatymo 89 str.);
     4. paaiškėjo, kad Tiekėjas, su kuriuo sudaryta Sutartis, turėjo būti pašalintas iš Pirkimo procedūros pagal Viešųjų pirkimų įstatymo 46 str. 1 d.;
     5. paaiškėjo Viešųjų pirkimų įstatymo 45 str. 21 d. nurodytos aplinkybės;
     6. paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;
     7. nutrūksta Rangos sutartis;
     8. kai yra kiti Viešųjų pirkimų įstatyme ar Civiliniame kodekse nurodyti Sutarties nutraukimo pagrindai.
  6. Esminiais Tiekėjo Sutarties pažeidimais laikomi:
     1. jeigu vėluojama teikti Paslaugas daugiau nei 20 (dvidešimt) dienų ir (ar) suteiktos Paslaugos netinkamai ir (ar) nekokybiškai ir (ar) neatitinka Sutartyje ir (ar) Techninėje specifikacijoje numatytų reikalavimų ir Tiekėjas neištaiso Paslaugų teikimo trūkumų per Užsakovo nurodytą protingą terminą;
     2. jeigu Tiekėjas dėl savo kaltės negali ir (arba) atsisako vykdyti Sutartyje numatytus įsipareigojimus ar bet kurią jų dalį, nepriklausomai nuo tokios dalies vertės;
     3. jeigu Tiekėjas be Užsakovo raštiško sutikimo pakeičia Sutarties vykdymui pasitelktą Subtiekėją ir (ar) specialistą, kurio kvalifikacija rėmėsi (ne Sutarties 10 skyriuje nustatyta tvarka);
     4. Tiekėjas Sutartyje numatytais atvejais nepateikia Sutarties įvykdymo užtikrinimo dokumento ar nepratęsia jo galiojimo termino (jei taikoma);
     5. Tiekėjui nesilaikant įsipareigojimų, susijusių su pasiūlymo vertinimo metu taikomais ekonomiškai naudingiausio pasiūlymo vertinimo kriterijais kainos ir sąnaudų ar kokybės santykiui nustatytų ar sąnaudoms apskaičiuoti įgyvendinimu;
     6. Tiekėjas ne dėl Užsakovo kaltės per 15 (penkiolika) kalendorinių dienų nuo tos dienos, kai paaiškėja, kad Subtiekėjas / specialistas nekompetentingas vykdyti nustatytas pareigas, į jo vietą nepaskiria kito Subtiekėjo / specialisto su ne žemesne kvalifikacija;
     7. nustatomas atvejis, susijęs su Tiekėjo sukčiavimu arba korupcinio pobūdžio veikla;
     8. kiti Sutartyje Esminiais pažeidimais įvardinti atvejai.
  7. Užsakovas nesant Tiekėjo kaltės, turi teisę vienašališkai nutraukti Sutartį įspėjęs apie tai Tiekėją ne vėliau kaip prieš 30 (trisdešimt) kalendorinių dienų, nepaisydamas to, kad Tiekėjas jau pradėjo ją vykdyti. Šiuo atveju Užsakovas privalo sumokėti Tiekėjui už iki Sutarties nutraukimo tinkamas ir Sutarties sąlygas atitinkančias suteiktas Paslaugas ir atlyginti kitas protingas išlaidas, kurias Tiekėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Užsakovo momento.
  8. Tiekėjas, nesikreipdamas į teismą, gali sustabdyti Paslaugų teikimą ir (ar) vienašališkai nutraukti Sutartį, raštu įspėjęs Užsakovą apie Paslaugų teikimo sustabdymą ar Sutarties nutraukimą ne vėliau kaip prieš 15 (penkiolika) kalendorinių dienų, jeigu Užsakovas ne dėl Tiekėjo kaltės arba nenugalimos jėgos aplinkybių vėluoja atlikti mokėjimą daugiau kaip 60 (šešiasdešimt) kalendorinių dienų*,* Užsakovas nepagrįstai atsisako perskaičiuoti Paslaugų kainą Sutartyje nurodytomis sąlygomis ir tvarka ar padaro kitą Esminį Sutarties pažeidimą, kaip tai numatyta Civiliniame kodekse (6.217 str.).
  9. Sutarties nutraukimas nepanaikina teisės reikalauti sumokėti netesybas, numatytas Sutartyje už sutartinių įsipareigojimų nevykdymą ar netinkamą vykdymą iki Sutarties nutraukimo, ir atlyginti nuostolius, patirtus dėl įsipareigojimų nevykdymo ar netinkamo vykdymo pagal šią Sutartį, kaip numatyta Sutarties nuostatose.
  10. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.
  11. Jei Užsakovas sustabdo Sutarties vykdymą daugiau nei 60 (šešiasdešimt) dienų ne dėl Tiekėjo kaltės ir ne dėl aplinkybių, kurių atsiradimo rizika tenka Tiekėjui, Tiekėjas gali rašytiniu pranešimu pareikalauti leidimo atnaujinti Paslaugų teikimą per 30 (trisdešimt) kalendorinių dienų, o tokio leidimo negavęs, Sutartį nutraukti apie tai raštu pranešdamas Užsakovui ne vėliau kaip prieš 30 (trisdešimt) kalendorinių dienų.
  12. Jeigu Sutarties vykdymas sustabdomas ilgiau nei 90 (devyniasdešimt) dienų (į šį stabdymo laikotarpį nepatenka technologinė pertrauka nuo lapkričio 15 d. iki kovo 15 d. (jei taikoma), kiekviena Šalis gali vienašališkai nutraukti Sutartį, pranešdama apie tai kitai Šaliai raštu ne vėliau kaip prieš 10 (dešimt) kalendorinių dienų.
  13. Pretenzijos teikimas dėl Sutarties pažeidimų:
      1. Jeigu Šalis pažeidžia Sutarties ar Įstatymų nuostatas, kita Šalis turi teisę pareikšti jai rašytinę pretenziją, nurodyti, kokią Sutarties ar teisės akto nuostatą ir kokiu būdu priešinga Šalis pažeidė, bei nustatyti protingą terminą ištaisyti pažeidimą. Tuo atveju, jeigu Šalis tokioje pretenzijoje įspėja kitą Šalį apie Sutarties nutraukimą, jeigu ši neištaisys pažeidimų, tuomet pretenzijoje turi būti nustatytas ne trumpesnis nei 20 (dvidešimt) kalendorinių dienų terminas pažeidimui ištaisyti.
      2. Gavusi pretenziją Šalis privalo nedelsdama, bet ne vėliau nei per 10 (dešimt) kalendorinių dienų, atsakyti į pretenziją ir nurodyti, kokių priemonių imsis, siekdama ištaisyti pažeidimą per pretenzijoje nustatytą terminą, arba motyvuotai pasiūlyti kitą pagrįstą terminą. Pretenziją gavusios Šalies pasiūlytas terminas pakeičia terminą, nurodytą pretenzijoje, tik jeigu kita Šalis jį patvirtina.

# SUBTIEKIMAS IR SPECIALISTAI

* 1. Sutarties vykdymui Teikėjas gali pasitelkti Subtiekėjus.
  2. Tiekėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkiami tretieji asmenys.
  3. Tiekėjas įsipareigoja užtikrinti, kad Sutartį vykdys Pirkime pasiūlytas (Tiekėjo pasiūlyme nurodytas) ir (ar) ne žemesnės kvalifikacijos nei Tiekėjo pasiūlytas pagal ekonominio naudingumo vertinimo kriterijus, atitinkantis Subtiekėjas ir (ar) specialistas, bei Tiekėjo po Sutarties pasirašymo pateikti specialistai (pagal Sutarties 5.5.24 punktą). Tiekėjas yra atsakingas už Subtiekėjų vykdomą Sutarties dalį, lyg ją vykdytų pats ir privalo užtikrinti, kad Subtiekėjai laikytųsi Sutarties nuostatų.
  4. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Užsakovui pranešti tuo metu žinomų Subtiekėjų pavadinimus (specialiųjų Rangos darbų techninius prižiūrėtojus), kontaktinius duomenis ir jų atstovus, taip pat privalo informuoti apie minėtos informacijos pasikeitimus visu Sutarties vykdymo metu bei apie naujus Subtiekėjus, kuriuos Tiekėjas ketina pasitelkti vėliau.
  5. Tiekėjas neturi teisės keisti Subtiekėjų ir (ar) specialistų, kurių pajėgumais rėmėsi (ir kurie nurodyti Tiekėjo pasiūlyme), be Užsakovo raštiško sutikimo. Pakartotinis šio Sutarties punkto nesilaikymas bus laikomas Esminiu Sutarties pažeidimu.
  6. Subtiekėjų ir (ar) specialistų keitimas ar naujų Subtiekėjų pasitelkimas vykdomas pagal Sutarties 10.6.1-10.6.3 punktus ir Sutarties 10.7 punkte nurodyta tvarka:
     1. kai keičiamas Subtiekėjas ir (ar) specialistas, kurio pajėgumais rėmėsi Tiekėjas, tokiu atveju Tiekėjas Užsakovui pateikia pagrįstą prašymą dėl Subtiekėjo ir (ar) specialisto, kuris keičiamas į kitą specialistą nurodytą Priede Nr. 4;
     2. kai keičiamas Subtiekėjas ir (ar) specialistas, kurio pajėgumais rėmėsi Tiekėjas ir kai kito specialisto nėra nurodyta Priede Nr. 4, tokiu atveju Tiekėjas Užsakovui pateikia pagrįstą prašymą dėl naujo Subtiekėjo ir (ar) specialisto pasitelkimo, kvalifikacijos atitiktį įrodančius dokumentus ir pašalinimo pagrindus įrodančius dokumentus (jei tai Subtiekėjas);
     3. kai keičiamas specialistų sąraše nurodytas specialistas, nurodytas pagal Sutarties 5.5.24 punktą ir kurio pajėgumais Tiekėjas nesiremia, Tiekėjas Užsakovui pateikia pagrįstą prašymą dėl Subtiekėjo ir (ar) specialisto keitimo ir jo teisę verstis veikla įrodančius dokumentus.
  7. Užsakovui raštu sutikus su Subtiekėjo ir (ar) specialisto pakeitimu ar naujo Subtiekėjo ir (ar) specialisto pasitelkimu, Užsakovas kartu su Tiekėju raštu sudaro Susitarimą dėl Subtiekėjo ir (ar) specialisto pakeitimo ar naujo Subtiekėjo ir (ar) specialisto pasitelkimo, kurį pasirašo Šalys. Naujas Subtiekėjas ir (ar) specialistas gali pradėti vykdyti jiems Tiekėjo pavestus įsipareigojimus pagal Sutartį ne anksčiau, nei bus pasirašytas šis Susitarimas.
  8. Tuo atveju, jei keičiamas Subtiekėjas ir (ar) specialistas, už kurį Užsakovas, vertindamas Tiekėjo pasiūlymą, suteikė papildomus ekonominio naudingumo balus, Tiekėjas gali siūlyti tik tokį Subtiekėją ir (ar) specialistą, kurio kvalifikacija būtų ne žemesnė nei Subtiekėjo ir (ar) specialisto, kuris keičiamas (jei taikoma).
  9. Jei Užsakovas turi pagrįstų įtarimų, kad Subtiekėjas ir (ar) specialistas nekompetentingas vykdyti nustatytas pareigas, jis gali reikalauti, kad Tiekėjas surastų kitą Subtiekėją ir (ar) specialistą, kuris netenkintų Pirkimo sąlygose nurodytų pašalinimo pagrindų ir turėtų kvalifikaciją, atitinkančią Pirkimo dokumentuose nustatytus kvalifikacijos reikalavimus ir (ar) specialistą, kuris turėtų kvalifikaciją, atitinkančią Pirkimo dokumentuose nustatytus kvalifikacijos reikalavimus. Užsakovas raštišku prašymu kreipiasi į Tiekėją dėl šio Subtiekėjo ir (ar) specialisto pakeitimo, nurodydamas motyvus. Tiekėjas, gavęs Užsakovo prašymą dėl Subtiekėjo ir (ar) specialisto pakeitimo, turi pareigą per protingą terminą, bet ne ilgesnį kaip 14 (keturiolika) dienų, pasiūlyti kitą Subtiekėją ir (ar) specialistą Sutarties vykdymui bei gauti Užsakovo sutikimą jo paskyrimui.
  10. Jei Tiekėjas ne dėl Užsakovo kaltės per 15 (penkiolika) kalendorinių dienų nuo tos dienos, kai paaiškėja, kad Subtiekėjas ir (ar) specialistas nekompetentingas vykdyti nustatytas pareigas, į jo vietą nepaskiria kito Subtiekėjo ir (ar) specialisto su ne žemesne kvalifikacija, tai bus laikoma Esminiu Sutarties pažeidimu, ir Užsakovas turi teisę vienašališkai nutraukti Sutartį ir taikyti kitas Sutartyje numatytas savo teisių gynimo priemones.
  11. Subtiekėjams pageidaujant, Užsakovas su jais atsiskaitys tiesiogiai. Apie šią galimybę Užsakovas subtiekėją informuos atskiru pranešimu per 3 (tris) kalendorines dienas nuo informacijos iš Tiekėjo apie pasitelkiamą Subtiekėją gavimo dienos. Norėdamas pasinaudoti tiesioginio atsiskaitymo galimybe, Subtiekėjas turi apie tai raštu ne vėliau kaip per 5 (penkias) kalendorines dienas informuoti Užsakovą. Tokiu atveju su Užsakovu, Tiekėju ir Subtiekėju bus sudaroma trišalė sutartis, kurioje pateikiama tiesioginio atsiskaitymo su subtiekėju tvarka.
  12. Trišalė sutartis turi būti sudaryta ne vėliau kaip iki pirmojo Užsakovo atsiskaitymo su Subtiekėju. Šioje sutartyje nurodoma Tiekėjo teisė prieštarauti nepagrįstiems mokėjimams.
  13. Subtiekėjas, prieš pateikdamas sąskaitą Užsakovui, turi ją suderinti su Tiekėju. Suderinimas laikomas tinkamu, kai Subtiekėjo išrašytą sąskaitą-faktūrą raštu patvirtina atsakingas Tiekėjo atstovas, kuris yra nurodytas trišalėje sutartyje. Užsakovo atlikti mokėjimai Subtiekėjui pagal jo pateiktas sąskaitas atitinkamai mažina sumą, kurią Užsakovas turi sumokėti Tiekėjui pagal Sutarties sąlygas ir tvarką. Tiekėjas, išrašydamas ir pateikdamas sąskaitas Užsakovui, atitinkamai į jas neįtraukia Subtiekėjo tiesiogiai Užsakovui pateiktų ir Tiekėjui patvirtintų sąskaitų-faktūrų sumų.
  14. Tiesioginis atsiskaitymas su Subtiekėju neatleidžia Tiekėjo nuo jo prisiimtų įsipareigojimų pagal šią Sutartį.
  15. Atsiskaitymai su Subtiekėju atliekami trišalėje sutartyje nurodytomis kainomis.
  16. Jei tiesioginio atsiskaitymo metu paaiškėja, kad Subtiekėjo nurodyti faktiniai kiekiai / apimtys / mokėtinos sumos nesutampa su Sutartyje nurodytomis, rizika prieš Užsakovą tenka Tiekėjui ir neatitikimai pašalinami Tiekėjo sąskaita.

# SUTARTIES ĮVYKDYMO UŽTIKRINIMAS (jei taikoma)

* 1. Tiekėjas ne vėliau kaip per 10 (dešimt) darbo dienų nuo Sutarties pasirašymo dienos Sutarties prievolių įvykdymo užtikrinimui privalo pateikti Lietuvos Respublikoje ar užsienio valstybėje registruoto banko garantiją arba draudimo bendrovės laidavimo raštą su polisu (kartu su mokėjimo patvirtinimu), kuris turi būti savarankiškas reikalavimas arba atlikti Sutarties įvykdymo užtikrinimo vertės dydžio įmoką į Užsakovo nurodytą banko sąskaitą.

Arba, jei Sutarties įvykdymo užtikrinimo reikalavimas netaikomas: 11.1. Sutarties įvykdymo užtikrinimo reikalavimas netaikomas.

* 1. Sutarties įvykdymo užtikrinimo vertės dydis: 10 proc. (dešimt procentų) nuo Pradinės Sutarties vertės.
  2. Banko garantija arba draudimo bendrovės laidavimo raštas turi įsigalioti nuo išdavimo dienos. Sutarties įvykdymo užtikrinimas turi būti besąlyginis ir neatšaukiamas, ir turi galioti ne trumpiau kaip [30 (trisdešimt)] kalendorinių dienų, po vėliausio Sutartyje numatyto, Tiekėjo sutartinio įsipareigojimo vykdymo termino pabaigos.
  3. Jei Tiekėjas per Sutartyje nurodytą laikotarpį Sutarties įvykdymo užtikrinimo nepateikia, laikoma, kad Sutartis neįsigalioja ir Tiekėjas atsisakė sudaryti Sutartį.
  4. Jei Sutarties vykdymo metu Banko garantiją arba laidavimo draudimo raštą išdavusi draudimo bendrovė negali įvykdyti savo įsipareigojimų, Užsakovas raštu pareikalauja, kad Tiekėjas ne vėliau kaip per 10 (dešimt) darbo dienų pateiktų naują Sutarties įvykdymo užtikrinimą. Jei Tiekėjas nepateikia naujo Sutarties įvykdymo užtikrinimo dokumento, Užsakovas turi teisę nutraukti šią Sutartį šiuo pagrindu.
  5. Sutarties įvykdymo užtikrinimas yra skirtas visų Tiekėjo sutartinių įsipareigojimų įvykdymo užtikrinimui. Jei Sutartis yra nutraukiama dėl Tiekėjo sutartinių įsipareigojimų nevykdymo, Sutarties įvykdymo užtikrinimas gali būti panaudotas bet kokiai iš Tiekėjo Užsakovui priklausančiai pinigų sumai susigrąžinti. Sutarties įvykdymo užtikrinimu Užsakovas gali pasinaudoti, nepriklausomai nuo Sutarties nutraukimo.
  6. Užsakovas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:
     1. Tiekėjas nevykdo arba netinkamai vykdo savo įsipareigojimus pagal Sutartį;
     2. Tiekėjas, per protingai nustatytą laikotarpį, neįvykdo Užsakovo nurodymo ištaisyti Paslaugų trūkumus arba įvykdyti neįvykdytus sutartinius įsipareigojimus;
     3. Tiekėjas tampa nemokus, jam iškeliama bankroto byla, pradedama likvidavimo procedūra arba sustabdoma jo ūkinė veikla;
     4. Tiekėjas be pateisinamos priežasties (ne Sutartyje nustatytais atvejais) vienašališkai nutraukia Sutartį;
     5. jei dėl bet kokių Tiekėjo veiksmų (ar neveikimo) Užsakovas patyrė nuostolių (įskaitant, bet neapsiribojant papildomas išlaidas, negautas pajamas ar kitus nuostolius, delspinigius ir / ar baudas).
  7. Atsižvelgiant į Sutarties 8.9 punktą, Tiekėjas turi užtikrinti, kad pratęsiant Sutarties įvykdymo užtikrinimo terminą neatsirastų laikotarpis, per kurį Tiekėjo prievolių vykdymas būtų neužtikrintas.
  8. Padidinus Pradinę Sutarties vertę, įsigijus Papildomų paslaugų ar pratęsus Paslaugų teikimo terminą, Tiekėjas privalo užtikrinti Sutartį 11.2 numatytu dydžiu, jį skaičiuojant nuo neatliktų Paslaugų vertės (be PVM).
  9. Sutarties įvykdymo užtikrinimas ir (ar) užtikrinimą patvirtinantis dokumentas grąžinamas Tiekėjui per 7 (septynias) darbo dienas po šioje Sutartyje numatytos Paslaugų teikimo laikotarpio pabaigos arba tais atvejais, kai Sutarties įvykdymo užtikrinimas tapo nebereikalingas dėl kitų priežasčių.
  10. Kai Sutarties trukmė ilgesnė nei 1 (vieni) metai, Tiekėjas gali pateikti tokios pat vertės dydžio Sutarties įvykdymo užtikrinimą ne visam Sutarties galiojimui, tačiau ne trumpesniam nei 1 (vienerių) metų laikotarpiui. Tokiu atveju, Sutarties įvykdymo užtikrinimo galiojimo terminą Tiekėjas privalo pratęsti ne vėliau nei pasibaigia pateikto Sutarties įvykdymo užtikrinimo galiojimo terminas. Sutarties įvykdymo užtikrinimo galiojimo termino pratęsimo (kai Sutarties užtikrinimas pateiktas trumpesniam laikui, nei Sutarties galiojimas) tvarkos pažeidimas laikomas Esminiu Sutarties pažeidimu.

# SUSIRAŠINĖJIMAS

* 1. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, teikiami lietuvių kalba.
  2. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu, registruotu laišku arba įteikiami pasirašytinai Sutarties rekvizituose nurodytais adresais kitai Šaliai ar jos nurodytam atstovui. Pranešimai kitai Šaliai, išsiųsti elektroniniu paštu, yra laikomi gautais jų išsiuntimo dieną arba kitą darbo dieną, jeigu išsiuntimo diena buvo ne darbo diena. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo dienos gavimo patvirtinime nurodytą dieną. Jeigu pranešimas siunčiamas keliais skirtingais būdais, laikoma, kad gavėjas jį gavo tada, kai jis gavo pirmesnį pranešimą.
  3. Jei pasikeičia Šalies adresas ir (ar) kiti Sutartyje nurodyti duomenys, tokia Šalis privalo informuoti kitą Šalį pranešdama ne vėliau, kaip per 3 (tris) darbo dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
  4. Jei Sutarties nuostatose nenurodyta kitaip, Šalis į kitos Šalies paklausimą ar kitokį dokumentą, į kurį privalu atsakyti, privalo atsakyti ne vėliau kaip per 5 (penkias) darbo dienas.

# ASMENS DUOMENŲ APSAUGA

* 1. Vykdydamos Sutartį Šalys įsipareigoja asmens duomenų tvarkymą vykdyti teisėtai – laikydamosi 2016 m. balandžio 27 d. priimto Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų Įstatymų, reglamentuojančių asmens duomenų tvarkymą. Šalių atstovų, darbuotojų ar kitų fizinių asmenų, pasitelktų Sutarčiai vykdyti duomenų tvarkymo teisėtumas grindžiamas būtinybe įvykdyti Sutartį. Šalys įsipareigoja tinkamai informuoti visus fizinius asmenis (darbuotojus, savo Subtiekėjų darbuotojus ir kitus atstovus), kurie bus pasitelkti Sutarčiai vykdyti, apie tai, kad jų asmens duomenys bus Šalių tvarkomi Sutarties vykdymo tikslais.
  2. Kiekviena Šalis kitos Šalies pateiktus jos darbuotojų, įgaliotų asmenų, Subtiekėjų darbuotojų ar kitų atstovų, taip pat kitų asmenų duomenis tvarkys šios Sutarties vykdymo, teisėto intereso siekiant pareikšti ar apsiginti nuo ieškinių ar kitų reikalavimų, o taip pat siekiant įvykdyti Šaliai taikomuose Įstatymuose numatytas pareigas, tikslais bei juos atitinkančiais teisiniais pagrindais.
  3. Kiekviena Šalis kitos Šalies pateiktus asmens duomenis saugos visą Sutarties galiojimo laikotarpį, o taip pat po jos pasibaigimo – tiek, kiek būtina pareikšti ar apsiginti nuo ieškinių ar kitų reikalavimų, įvykdyti Šaliai taikomuose Įstatymuose numatytas pareigas.
  4. Kiekviena Šalis kitos Šalies pateiktus asmens duomenis gali teikti šiems duomenų gavėjams: techninės ir programinės įrangos, naudojamos asmens duomenų tvarkymui, ir su tuo susijusių Paslaugų teikėjams, Šalies naudojamų informacinių ir ryšių technologijų priežiūrą ir aptarnavimą vykdantiems Paslaugų teikėjams, Viešųjų pirkimų tarnybai, teisės konsultantams, kitiems duomenų gavėjams, kuriems asmens duomenys turi būti teikiami vadovaujantis Šaliai taikomais Įstatymų reikalavimais. Tiekėjas Užsakovo pateiktus asmens duomenis gali teikti asmenims, kuriuos jis turi teisę pasitelkti šios Sutarties vykdymui.
  5. Kiekviena Šalis įsipareigoja visus fizinius asmenis, kurių asmens duomenis perduoda kitai Šaliai, tinkamai informuoti apie jų asmens duomenų perdavimą.
  6. Šalys pažymi, kad fiziniai asmenys, kurie yra pasitelkti Sutarčiai su Šalimis vykdyti ir išvardinti Sutartyje, yra supažindinti su Sutartyje pateiktais jų asmeniniais duomenimis, ir Šalies nustatyta tvarka tam davė savo sutikimą.
  7. Šalis, sužinojusi apie bet kokią neleistiną prieigą prie asmens duomenų, nedelsdama turi pranešti apie tai kitai Šaliai ir imtis visų reikalingų veiksmų.
  8. Šiame Sutarties skyriuje numatytos nuostatos lieka galioti neterminuotai po šios Sutarties pasibaigimo ar nutraukimo.

# ANTIKORUPCINIAI ĮSIPAREIGOJIMAI

* 1. Tiekėjas įsipareigoja vykdant šią Sutartį užtikrinti, kad Tiekėjo darbuotojai ir kiti jo vardu veikiantys asmenys nesiims neteisėtų veiksmų, siekdami daryti įtaką Užsakovo sprendimams, gauti konfidencialios informacijos.
  2. Sutarties Šalys įsipareigoja apie korupcinio pobūdžio veikas, susijusias su šios Sutarties vykdymu, pranešti Įstatymų nustatyta tvarka.

# INTELEKTINĖS NUOSAVYBĖS TEISĖS

* 1. Šio skyriaus nuostatos yra taikomos tuomet, kai Paslaugų teikimo metu yra sukuriamas intelektinės nuosavybės teisių objektas ir jei turtinės autoriaus teisės pereina Užsakovo nuosavybėn.
  2. Tiekėjas perduoda Paslaugas (pasirašydamas suteiktų Paslaugų perdavimo–priėmimo aktą), įsipareigoja perduoti Užsakovo nuosavybėn Įstatymuose numatytas turtines autoriaus teises į visus vykdant Sutartį Tiekėjo (įskaitant jo pasitelktų Subtiekėjų) sukurtus Paslaugų rezultatus nuo Paslaugų perdavimo–priėmimo akto pasirašymo momento visam Įstatymuose nustatytam autorių turtinių teisių ar kitų intelektinės nuosavybės teisių galiojimo laikotarpiui, neapsiribojant kurios nors valstybės teritorija, maksimalia Įstatymų leidžiama apimtimi. Tiekėjas neturi teisės viešai platinti Užsakovui perduotų Paslaugų rezultatų be išankstinio rašytinio Užsakovo sutikimo.
  3. Tiekėjas garantuoja nuostolių atlyginimą Užsakovui dėl bet kokių reikalavimų, kylančių dėl Tiekėjo Sutarties vykdymo metu padarytų autorių teisių, patentų, licencijų, brėžinių, modelių, Paslaugų (prekių) pavadinimų ar Paslaugų (prekių) ženklų arba kitos intelektinės nuosavybės teisės pažeidimų.

# GINČŲ SPRENDIMO TVARKA

* 1. Dėl Sutarties kylantys ginčai sprendžiami derybų būdu. Kilus ginčui Šalis raštu išdėsto savo nuomonę kitai Šaliai ir pasiūlo galimą ginčo sprendimą. Gavusi pasiūlymą Šalis, privalo į jį atsakyti per 10 (dešimt) kalendorinių dienų.
  2. Jei per 30 (trisdešimt) dienų nuo derybų pradžios ginčo nepavyksta išspręsti ar jei kuri nors Šalis laiku neatsako į pasiūlymą, ginčo sprendimas perkeliamas Civilinio proceso kodekso nustatyta tvarka į Lietuvos Respublikos teismus.
  3. Kilę ginčai nesudaro pagrindo Šalims atsisakyti vykdyti savo prievoles pagal Sutartį.

# BAIGIAMOSIOS NUOSTATOS

* 1. Sutarčiai ir visoms iš šios Sutarties atsirandančioms teisėms ir pareigoms taikomi Įstatymai. Sutartis sudaryta ir turi būti aiškinama pagal Lietuvos Respublikos teisę.
  2. Visus kitus klausimus, kurie neaptarti Sutartyje, reguliuoja Įstatymai.
  3. Tiekėjas neturi teisės perleisti visų arba dalies teisių ir pareigų pagal Sutartį jokiai trečiajai Šaliai be išankstinio raštiško kitos Šalies sutikimo.
  4. Sutartis yra vieša ir Užsakovas turi teisę ją viešinti Įstatymų nustatyta tvarka. Šalys supranta ir patvirtina, kad Sutarties ir Sutarties priedų sąlygos nelaikomos konfidencialia informacija. Šalys laiko paslaptyje savo kontrahento darbo veiklos principus ir metodus, kuriuos sužinojo vykdant Sutartį, išskyrus atvejus, kai ši informacija yra vieša arba turi būti atskleista įstatymų numatytais atvejais.
  5. Šią Sutartį pasirašantis Tiekėjo atstovas patvirtina, kad veikia neviršydamas jam suteiktų įgalinimų, kurie jam suteikti nepažeidžiant Įstatymų, Tiekėjo įstatų ir (ar) kitų steigimo dokumentų, Tiekėjo valdymo organų sprendimų bei jais patvirtintų reglamentų ir kitų Įstatymų reikalavimų.
  6. Šią Sutartį pasirašantys Šalių atstovai patvirtina, kad Sutartis sudaryta be ekonominio spaudimo, laisva Sutarties Šalių valia, ją pasirašantys Sutarties Šalių atstovai Sutartį perskaitė, suprato jos turinį, pasekmes ir jos sudarymas visiškai atitinka Šalių valią, ketinimus ir interesus.
  7. Sutartis sudaryta lietuvių kalba, 2 (dviem) egzemplioriais, turinčiais vienodą teisinę galią, po 1 (vieną kiekvienai Šaliai arba Sutartis pasirašyta naudojantis saugiu elektroniniu parašu.
  8. Sutarties priedai yra neatskiriama sudedamoji Sutarties dalis.

# SUTARTIES PRIEDAI

* 1. Priedas Nr. 1 – Techninė specifikacija;
  2. Priedas Nr. 2 – Tiekėjo pasiūlymas;
  3. Priedas Nr. 3 – Paslaugų teikimo ataskaitos forma (pavyzdinė);
  4. Priedas Nr. 4 – Tiekėjo specialistų sąrašas (specialistai įvertinti su Paraiška);
  5. Priedas Nr. 5 – Sutarties įvykdymo užtikrinimo dokumentai (jei taikoma);
  6. Priedas Nr. 6 – Civilinės atsakomybės draudimo faktą įrodantys dokumentai (jei taikoma);
  7. Priedas Nr. 7 – Specialiųjų statinio statybos techninės priežiūros vadovų (specialistų) sąrašas;
  8. Priedas Nr. 8 – Techninis darbo projektas.

|  |  |  |
| --- | --- | --- |
| **Užsakovas** |  | **Tiekėjas** |
| [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [El. paštas] |  | [Pavadinimas, adresas,  kodas ir PVM mokėtojo kodas]  [A/S sąskaitos Nr.]  [Banko pavadinimas]  [Tel.]  [El. paštas] |
| Už Sutarties vykdymą atsakingas asmuo:  [vardas, pavardė, pareigos]  [Tel., el.p.] |  | Už Sutarties vykdymą atsakingas asmuo:  [vardas, pavardė, pareigos]  [Tel., el.p.] |
| Atstovaujantis asmuo |  | Atstovaujantis asmuo |
| Vardas, Pavardė: |  | Vardas, Pavardė: |
| Pareigos: |  | Pareigos: |
| Parašas: |  | Parašas: |
| Data: |  | Data: |

**Priedas Nr. 2**

prie [...] m. [...] [...] d. Statinio statybos techninės priežiūros paslaugų sutarties Nr. [...]

**TIEKĖJO PASIŪLYMAS***(nuostatos įtrauktinos į pasiūlymo formą)*

|  |  |  |  |  |
| --- | --- | --- | --- | --- |
| **Objekto pavadinimas** | **Adresas** | **Techninio darbo projekto rekvizitai (Nr., pavadinimas)** | **Planuojamas statybos darbų laikotarpis  (be pratęsimo)\*** | **Statybos darbų vertė (Eur su PVM) (jei žinoma)**  **Arba statybos skaičiuojamoji kaina** |
| 1 | 2 | 3 | 4 | 5 |
| […] | […] | […] | […] | […] |

**\* Planuojamas statybos darbų laikotarpis (mėn.) (be pratęsimo) Sutartyje atitinka planuojamą paslaugų suteikimo terminą.**

|  |  |
| --- | --- |
| **Paslaugos pavadinimas** | **Pradinės Sutarties vertė** |
| [...] | |
| Eur be PVM | [...] |
| PVM | [...] |
| Eur be PVM | [...] |

1. Sutartį vykdys Tiekėjo pasiūlyme nurodytas specialistas:

|  |  |  |
| --- | --- | --- |
| Specialisto vardas, pavardė | Atestato numeris | Subtiekėjas, kvazisubtiekėjas, darbuotojas |
| [....] | [....] | [....] |

2. Aplinkos apsaugos priemonių taikymas: [nurodyti priemonę(-es) ir balą, kuris įtrauktas prie Tiekėjo].

**Priedas Nr. 3**

prie [...] m. [...] [...] d. Statinio statybos techninės priežiūros paslaugų sutarties Nr. [...]

**PASLAUGŲ TEIKIMO ATASKAITOS FORMA (PAVYZDINĖ)**

ATASKAITA NR. [...]

[Ataskaitos sudarymo data]

Ataskaitinis laikotarpis: [nurodomos datos].

|  |  |
| --- | --- |
| Užsakovas: | [Užsakovo pavadinimas, kodas, adresas, telefono numeris]. |
| Tiekėjas: | [Tiekėjo kodas, adresas, telefono numeris]. |
| **Statinio statybos techninis prižiūrėtojas:** | [vardas, pavardė, atestato Nr.] |

1. Naudojama organizacinė struktūra

[Tiekėjo darbuotojų atsakingų už Sutarties vykdymą vardai, pavardės, pareigų pavadinimai, telefono numeriai, el. pašto adresai].

2. Paslaugų teikimo eiga

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Sutartyje nurodytos Paslaugos pavadinimas** | **Sutartyje nurodytos Pradinė Sutarties vertė** | **Paslaugos atlikimo procentas iki ataskaitinio laikotarpio** | **Iki ataskaitinio laikotarpio apmokėta suma** | **Paslaugos atlikimo procentas per atskaitinį laikotarpį** | **Už ataskaitinį laikotarpį mokėtina suma** |
| [...] | [...] | [...] | [...] | [...] | [...] | [...] |

3. Kilusios problemos ir jų sprendimo būdai

[...]

4. Rangovų prašymai dėl reikalingų papildomų statybos darbų

[Darbo apibūdinimas, kaina, sprendimas (priimta/atmesta)]

5. Paslaugų teikimo ir lankymosi objekte datos bei laikas, kitų paslaugų teikimo datos ir laikas

6. Finansinis Projekto būvis

[Kiek, kokioms Projekto veikloms Užsakovas lėšų skyrė, kiek lėšų faktiškai išnaudota. Finansinio Projekto būvio formą nustato Užsakovas].

7. Projekto įgyvendinimo grafikas

[Grafiškai atvaizduotos visos Projekto vykdymo suplanuotos datos ir faktiniai duomenys].

8. Pridedamos Projekto vykdymo pažangą iliustruojančios nuotraukos.

[...]

|  |  |  |
| --- | --- | --- |
| **Užsakovas** |  | **Tiekėjas** |
| [Pavadinimas, adresas,  kodas] |  | [Pavadinimas, adresas,  kodas] |
| Atstovaujantis asmuo:  Pareigos: |  | Atstovaujantis asmuo:  Pareigos: |
| Parašas: |  | Parašas: |
| Data: |  | Data: |

**Priedas Nr. 4**

prie [...] m. [...] [...] d. Statinio statybos techninės priežiūros paslaugų sutarties Nr. [...]

**TIEKĖJO SPECIALISTŲ SĄRAŠAS**

|  |  |
| --- | --- |
|  |  |
| Data: | [...] |
| Tiekėjas: | [...] |
| **Užsakovas:** | [...] |

Tiekėjas ir Užsakovas pagal [...] m. [...][...] d. Statinio statybos techninės priežiūros paslaugų sutartį Nr. [...] suderina žemiau nurodytų sutartį vykdysiančių specialistų sąrašą:

|  |  |  |  |  |
| --- | --- | --- | --- | --- |
| **Eil. Nr.** | **Pareigos Sutarties vykdyme** | **Specialisto vardas, pavardė, mob. telefono Nr., el. pašto adresas** | **Kvalifikacijos atestato numeris** | **Subtiekėjas, kvazisubtiekėjas, darbuotojas** |
| 1 | [....] | [....] | [....] | [....] |
| 2 | [....] | [....] | [....] | [....] |
| 3 | [....] | [....] | [....] | [....] |
| .. | [....] | [....] | [....] | [....] |

|  |  |  |
| --- | --- | --- |
| **Užsakovas** |  | **Tiekėjas** |
| [Pavadinimas, adresas,  kodas] |  | [Pavadinimas, adresas,  kodas] |
| Atstovaujantis asmuo:  Pareigos: |  | Atstovaujantis asmuo:  Pareigos: |
| Parašas: |  | Parašas: |
| Data: |  | Data: |